**Սառա Հեգազի** (արաբ․՝ سارة حجازي‎‎, 1989, Եգիպտոս - հունիսի 14, 2020(2020-06-14), Տորոնտո, Կանադա), եգիպտացի լեսբի ակտիվիստ, սոցիալիստ։ Եղել է ձերբակալված, երեք ամիս անց է կացրել բանտում, հայտարարել կտտանքների մասին։ 2017 թվականին Կահիրեում Մաշրու Լեյլա խմբի համերգի ժամանակ մեղադրվել է ծիածանի դրոշ պարզման համար։ Ձերբակալությունից հետո նա դիմել է ապաստան ստանալու համար և տեղափոխվել Կանադա, որտեղից շարունակում էր քննադատել Եգիպտոսում բռնաճնշումները։ Ունենալով հետտրավմատիկ սթրեսային խանգարում՝ 2020 թվականի հունիսի 14-ին, 30 տարեկան հասակում, ինքնասպան է եղել։

Կենսագրություն
--------------

2010 թվականին Հեգազին բակալավրի աստիճան է ստացել Բասի ակադեմիայում՝ «Տեղեկատվական համակարգեր» մասնագիտացմամբ, իսկ 2016 թվականին՝ Կահիրեի ամերիկյան համալսարանի շարունակական կրթության կենտրոնը։ Հեռավար կրթության օգնությամբ Հեգազին սովորել է նաև Կոլումբիայի համալսարանում, Սանտա Կրուսի կալիֆոռնիական համալսարանում, Լոնդոնի արևելյան և աֆրիկյան հետազոտությունների համալսարանում, Փիթսբուրգի համալսարանում և Էմորիի համալսարանում։ Այս համալսարաններում ակտիվիստն ուսումնասիրել է «Հավասարության համար պայքար. 1950-2018 թվականներ», «ֆեմինիզմ և սոցիալական արդարություն», «հետազոտությունների մեթոդներ», «աշխատավայրերում բազմազանություն և ներառականություն» ու «բռնության ընկալում»։ Իրեն բնորոշել է որպես կոմունիստ, աջակցել Հացի և կամքի կուսակցությանը, որը հիմնադրվել էր Սոցիալիստական ժողովրդական դաշինքի նախկին անդամների կողմից։

Ձերբակալություն
---------------

2017 թվականի սեպտեմբերի 22-ին Սառա Հեգազին մասնակցում էր Մաշրու Լեյլա խմբի համերգին, որի մենակատար Համեդ Սինոն բաց միասեռական է։ Նա ձերբակալվել էր մի խումբ անձանց հետ, երբ համերգի ժամանակ ծածանել էր ԼԳԲՏ համայնքի դրոշը՝ ի աջակցություն այդ համայնքի իրավունքների պաշտպանության։ Նրա ձերբակալությունը համընկել է Եգիպտոսի կառավարության կողմից այդ երկրի ԼԳԲՏ համայնքի դեմ բռնաճնշումների հետ։ Սառան բանտարկվել է, որտեղ վարչակազմի կողմից ենթարկվել կտտանքների, իսկ բանտարկյալների կողմից՝ դաժան վերաբերմունքի։ Արևմտյան և հարավամերիկյան դիվանագետների ազդեցության շնորհիվ, երեք ամիս անց, Հեգազին գրավի դիմաց ազատ է արձակվել։

Մահ և ժառանգություն
-------------------

Սառա Հեգազին մահացել է 2020 թվականի հունիսի 14-ին՝ 30 տարեկանում, Տորոնտոյի իր տանը։ Նրա փաստաբան Խալեդ ալ-Մասրին հաստատել է, որ Հեգազին ինքնասպանություն է գործել։ Արաբերենով նրա կարճ գրառումները տարածվել են սոցիալական ցանցերում։

> 
> 
> «Իմ եղբայրներին։ Ես փորձում էի ողջ մնալ, բայց չկարողացա, ներեք ինձ։ Իմ ընկերներին։ փորձս շատ ծանր էր, իսկ ես թույլ եմ, ներեք ինձ։ Աշխարհ։ դու շատ դաժան էիր, բայց ես ներում եմ քեզ։»
> *Բնօրինակ տեքստ* (արաբ.)  
> 
> *«إلى إخوتي، حاولت النجاة وفشلت، سامحوني. إلى أصدقائي، التجربة قاسية وأنا أضعف من أن أقاومها، سامحوني. إلى العالم، كنت قاسيا إلى حد عظيم! ولكني أسامح.»*
> 
> 
> 

Կանադական սոցիալիստական «Գարուն» ամսագիրը հրապարակել է Հեգազիի մահախոսականը, որի հեղինակը Վալերի Լենոնն էր։ «Ես հիշում եմ, թե ինչպես էր նա ասում. «Ես ինձ այնքան կենդանի չեմ զգացել, որքան հեղափոխության ժամանակ։ Նրա պատվին և նրա համար, որ մեր սեփական կյանքը լցնենք իմաստով, մենք պարտավոր ենք այստեղ, Եգիպտոսում և ողջ աշխարհում շարունակել պայքարը հեղափոխության համար»։

Ծանոթագրություններ
------------------

1. 1 2  Le Monde (ֆր.) / J. Fenoglio — Paris: Société éditrice du Monde, 1944. — ISSN 0395-2037; 1284-1250; 2262-4694
2. 1 2  'Heartbreaking and tragic': Egyptian LGBT activist found dead while seeking asylum in Canada
3. ↑
4. ↑  "Arrested for Waving Rainbow Flag, a Gay Egyptian Takes Her Life". *The New York Times* (in անգլերեն). 2020 թ․ հունիսի 15. Retrieved 2020 թ․ հոկտեմբերի 20.
5. ↑  "Египетская активистка ЛГБТ покончила жизнь самоубийством". *www.isra.com* (in ռուսերեն). Retrieved 2020 թ․ հոկտեմբերի 20.
6. ↑  "Египетская активистка ЛГБТ покончила жизнь самоубийством". *Gays ua* (in ռուսերեն). 2020 թ․ հունիսի 17. Retrieved 2020 թ․ հոկտեմբերի 20.
7. ↑  "«Международная амнистия» осуждает правительство Египта за гомофобию". *NEWSru.com* (in ռուսերեն). 2003 թ․ մայիսի 12. Retrieved 2020 թ․ հոկտեմբերի 20.
8. ↑  "Egypt: Mass Arrests Amid LGBT Media Blackout". *Human Rights Watch* (in անգլերեն). 2017 թ․ հոկտեմբերի 6. Retrieved 2020 թ․ հոկտեմբերի 20.
9. ↑  "Arrested for waving a rainbow flag, a gay Egyptian woman's life ends in tragedy". *The Irish Times* (in անգլերեն). Retrieved 2020 թ․ հոկտեմբերի 20.
10. ↑  "Egyptian LGBTQI+ Activist Sara Hegazy Dies Aged 30 in Canada". *Egyptian Streets* (in անգլերեն). 2020 թ․ հունիսի 14. Retrieved 2020 թ․ հոկտեմբերի 20.
11. ↑  "Египетская активистка ЛГБТ покончила жизнь самоубийством". *news.myseldon.com* (in ռուսերեն). Արխիվացված է the original 2020 թ․ հունիսի 19-ին. Retrieved 2020 թ․ հոկտեմբերի 20. `{{cite web}}`: Unknown parameter `|dead-url=` ignored (`|url-status=` suggested) (help)
12. ↑  Valerie Lannon. "Our tribute to comrade/rafeqa Sarah Hegazi". *springmag.ca* (in անգլերեն). Retrieved 2020 թ․ հոկտեմբերի 20.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | GND: 1212120655 · VIAF: 1453159279136908160006 · WorldCat VIAF: 1453159279136908160006 |

 |